Data was extracted from:https://www.infomed.co.il/drugs/emicizumab/

המומחים של
Info
med
מסבירים:
אמיסיזומאב היא נוגדן חד-שבטי דו - ייחודי שמגשר בין שני
גורמי קרישה
,
פקטור IX
ופקטור X ועל ידי כך משקם את תפקוד גורם הקרישה
פקטור VIII
הנחוץ  לפעילות קרישה תקינה.
התרופה משמשת למניעה ו/או הפחתה של דימומים בחולי
המופיליה
A, מחלה גנטית בה בגלל חסר גנטי בגורם הקרישה פקטור VIII עלולים להתרחש דימומים מסכני חיים אפילו מפציעות קלות וגם דימומים פנימיים, למשל תוך מפרקים.
צילום: shutterstock
מידע על התרופה
אופן נטילת התרופה
זריקה תת-עורית.
תדירות וזמן נטילה
זריקה תת- עורית של מינון העמסה פעם בשבוע במשך 4 שבועות ואחר כך מינון תחזוקה כל שבוע, שבועיים או שלושה לפי הנחיית הרופא המטפל. יש להפסיק שימוש בתרופות אחרות המשמשות למניעת דימום החולי המופיליה A יום לפני התחלת השימש באמיסיזומאב.
טווח המינון
המינון תלוי במשקל המטופלים ובהתאם להחלטת הרופא המטפל:
שבועות 1-4: מנת העמסה. 3 מ"ג/ק"ג משקל גוף בהזרקה אחת לשבוע.
שבוע חמישי ואילך: מנת החזקה. 1.5 מ"ג/ק"ג משקל גוף בהזרקה אחת לשבוע, או 3 מ"ג/ק"ג משקל גוף בהזרקה כל שבועיים, או 6 מ"ג/ק"ג משקל גוף בהזרקה כל ארבעה שבועות.
תחילת ההשפעה
מספר שעות
משך ההשפעה
מספר שעות
מנה שנשכחה
יש להזריק מיד כשנזכרים ואז להמשיך לפי לוח הזמנים הרגיל. אין להזריק מינון כדי "לפצות" על המנה שהוחסרה.
הפסקת התרופה
התרופה ניטלת באופן כרוני למניעת סיכון דימום והפסקת טיפול היא רק על פי הנחיית הרופא המטפל.
מינון עודף
במקרה של מינון יתר יש לפנות מיד לרופא או חדר מיון- סיכון בהיווצרות קרישי דם.
אחסון
בטמפרטורה של 2-8 מעלות צלסיוס, באריזה המקורית כדי להגן מאור.
אין להקפיא.
אין לטלטל.
לפני הזרקה, ניתן לאחסן אמפולות של התרופה בטמפרטורת החדר עד 7 ימים בטמפרטורה של עד 30 מעלות צלסיוס. אחרי פתיחת אמפולה יש להשתמש בתרופה מיד ואם לא משתמשים בה יש להשליכה.
אזהרות
תזונה
אין הגבלות.
נהיגה
לא צפויה השפעה, על היכולת לנהוג (או שההשפעה זניחה).
הריון
יש להשתמש באמצעי מניעה יעיל במהלך הטיפול ו- 6 חודשים לאחר הפסקתו.
אם את בהריון רופא ישקול את התועלת כנגד הסיכון.
הנקה
אם הנך מיניקה- רופא ישקול את תועלת הטיפול אל מול הסיכון.
תינוקות וילדים
ניתן להשתמש בילדים ובמתבגרים בכל הגילאים. הזרקה עצמית מתחת לגיל 7 אינה מומלצת.
דווח לרופא במקרה של
היריון
שימוש בתרופות כלשהן
נפיחות בגפיים עליונות או תחתונות
צהבת
כאבי בטן
בחילה והקאות
ירידה בהפרשת שתן
בלבול
חולשה
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות לוואי שכיחות מאוד בעת טיפול באמיסיזומאב הן אודם רגישות וכאב באתר ההזרקה, כאב ראש, כאבי מפרקים
.
בנוסף שכיחות גם תופעות לוואי של, כאבי שרירים, חום ושלשול. וכן פריחה עורית, העלולה להיות מגרדת
.
תופעות לוואי שאינן שכיחות
:
השימוש בתרופה עלול לגרום להרס תאי דם אדומים
(thrombic microangiopathy)
בכליות במוח ובאיברים אחרים ולהפריע לתפקודם התקין. התסמינים לכך הם בין היתר נפיחות בגפיים עליונות או תחתונות, צהבת, כאבי בטן, בחילה והקאות, ירידה בהפרשת שתן, בלבול וחולשה. בנוסף- היווצרות קרישי דם. תיתכן נפיחות בפנים, בלשון ו/או בגרון, קושי בבליעה,  יחד עם קושי בנשימה
.
חוסר השפעה או ירידה בתגובה לטיפול.
יתכן מצב בו מידת הדימום אינה נשלטת על ידי מינון התכשיר שנרשם, וזה יכול להיגרם כתוצאה מהיווצרות נוגדנים כנגד התכשיר. יש לעדכן מיידית את הרופא בעלייה בדימומים. ייתכן וייעשה שינוי בטיפול.
פרטי תגובה עם תרופות אחרות
שימוש בו בזמן עם אמיסיזומאב  ותרופות אחרות למניעת דימום בחולי המופיליה A כמו גורמי קרישה חסרים ובעיקר קומפלקס פרותרומבין מופעל (- (activated prothrombin complex concentrate - aPCC מגבירה סיכון להיווצרות קרישי דם זעירים בכלי דם  (thrombic microangiopathy) .
השפעת שימוש ממושך
עלול לשנות מדדי קרישה בבדיקות דם ולכן יש לעדכן את הצוות המטפל בשימוש בתרופה.
התרופה מיועדת לשימוש כרוני.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא